OzLabs/hebrew-wiki-articles huggingface dataset:
היטושי איגראשי

היטושי אִיגַרָאשִׁי (ביפנית: 五十嵐; 10 ביוני 1947 – 12 ביולי 1991) היה חוקר יפני של ספרות ערבית וספרות פרסית, וכן של היסטוריית הערבים והפרסים. מתרגם ספרו של סלמאן רושדי "פסוקי השטן" ליפנית, ככל הנראה נרצח בעקבות תרגום זה.

==ביוגרפיה==

היטושי נולד ב-1947 בניאיגטה, בירת מחוז ניאיגטה, וסיים דוקטורט באמנות מוסלמית באוניברסיטת טוקיו ב-1976. היה עמית מחקר באקדמיה המלכותית של איראן עד המהפכה האיראנית ב-1979, ולאחר מכן פרופסור חבר לתרבות מוסלמית השוואתית באוניברסיטת צוקובה. תרגם את ספרו של אבן סינא "הקנון של הרפואה" ואת ספרו של סלמאן רושדי "פסוקי השטן", וכתב ספרים בנושא אסלאם, בהם "The Islamic Renaissance" (הרנסאנס האסלאמי) ו-"Medicine and Wisdom of the East" (רפואה וחוכמה במזרח).

לאחר שהאייתוללה רוחאללה ח'ומייני הוציא פתווה ב-1989, שבה קרא למותם של "מחבר הספר 'פסוקי השטן', שיוצא נגד האסלאם, הנביא והקוראן, ושל כל המעורבים בהוצאתו לאור ומודעים לתוכנו", דקר תוקף שזהותו אינה ידועה את היטושי שוב ושוב בפניו ובזרועותיו, עד מותו. גופתו נמצאה ב-12 ביולי 1991 במשרדו באוניברסיטת צוקובה, במחוז איבראקי שביפן.

ב-2006 נסגר תיק החקירה העוסק במותו של היטושי בלא כל חשדות בנושא עושה המעשה. קנן פולאק טען בספרו "The Persian Puzzle" (הפזל הפרסי) כי הרצח הוא התנקשות שביצעו משמרות המהפכה האסלאמית. ב-2010 נטען במגזין "בונגישונג'ו" כי שמועה שמסתובבת ברשות ההגירה היפנית קובעת כי צעיר בנגלדשי עשיר ביצע את הדקירה וטס חזרה לארץ מוצאו ביום המחרת, לפני שהתגלה. על פי שמועה לא מאומתת, ממשלת יפן נמנעה מלהגיש צו הסגרה כדי לא ללבות את המחלוקת סביב "פסוקי השטן".

הותיר אחריו את אשתו מיצ'יקו איגראשי <small>(五十嵐雅子)</small>, חוקרת ספרות משווה באוניברסיטת ריוטוקוג'י.

==הערות שוליים==

קטגוריה:חוקרי אסלאם
קטגוריה:מתרגמים מערבית
קטגוריה:הרוגי התנקשויות
קטגוריה:קורבנות רצח באסיה
קטגוריה:חוקרי אמנות
קטגוריה:בוגרי אוניברסיטת טוקיו
קטגוריה:יפנים שנולדו ב-1947
קטגוריה:יפנים שנפטרו ב-1991
מזכיר השיכון והפיתוח העירוני של ארצות הברית

מזכיר השיכון והפיתוח העירוני של ארצות הברית (באנגלית: United States Secretary of Housing and Urban Development) הוא ראש מחלקת השיכון והפיתוח העירוני של ארצות הברית, חבר בקבינט של ארצות הברית ובמקום ה-13 בסדר הירושה של נשיא ארצות הברית. המשרה נוצרה עם היווצרות המחלקה על ידי הנשיא לינדון ג'ונסון ב-9 בספטמבר 1965. 

רוברט ויוור היה חבר הקבינט האפרו-אמריקאי הראשון שמונה לתפקיד. המחלקה הייתה גם הראשונה בקבינט שבראשה עמדה, פטרישיה רוברטס האריס, אישה אפרו-אמריקאית בשנת 1977. הנרי סיסנרוס הפך ב-1993 למזכיר השיכון והפיתוח העירוני ההיספני הראשון.

מזכירת השיכון והפיתוח העירוני המכהנת דה פקטו היא אדריאן טודמן, המשרתת תחת הנשיא ג'ו ביידן.

== מזכירי שיכון ופיתוח עירוני בעבר ובהווה ==
{| class="wikitable"
!#
!תמונה
!שם
!תחילת כהונה
!סיום כהונה
!נשיא תחתיו כיהן
|-
|1
|112x112 פיקסלים
|רוברט ויוור
|18 בינואר 1966
|18 בדצמבר 1968
| rowspan="2" |לינדון ג'ונסון
|-
|2
|93x93 פיקסלים
|רוברט ווד
|7 בינואר 1969
|20 בינואר 1969
|-
|3
|103x103 פיקסלים
|ג'ורג' רומני
|22 בינואר 1969
|20 בינואר 1973
|ריצ'רד ניקסון
|-
|4
|103x103 פיקסלים
|ג'יימס לין
|2 בפברואר 1973
|5 בפברואר 1975
|ריצ'רד ניקסון
ג'רלד פורד
|-
|5
|103x103 פיקסלים
|קרלה הילס
|10 במרץ 1975
|20 בינואר 1977
|ג'רלד פורד
|-
|6
|103x103 פיקסלים
|פטרישה רוברטס האריס
|23 בינואר 1977
|10 בספטמבר 1979
| rowspan="2" |ג'ימי קרטר
|-
|7
|103x103 פיקסלים
|מון לנדרו
|24 בספטמבר 1979
|20 בינואר 1981
|-
|8
|103x103 פיקסלים
|סמואל פירס
|23 בינואר 1981
|20 בינואר 1989
|רונלד רייגן
|-
|9
|99x99 פיקסלים
|ג'ק קמפ
|13 בפברואר 1989
|20 בינואר 1993
|ג'ורג' הרברט ווקר בוש
|-
|10
|103x103 פיקסלים
|הנרי סיסנרוס
|22 בינואר 1993
|20 בינואר 1997
| rowspan="2" |ביל קלינטון
|-
|11
|97x97 פיקסלים
|אנדרו קואומו
|29 בינואר 1997
|20 בינואר 2001
|-
|12
|94x94 פיקסלים
|מל מרטינס
|24 בינואר 2001
|12 בדצמבר 2003
| rowspan="3" |ג'ורג' ווקר בוש
|-
|13
|98x98 פיקסלים
|אלפונסו ג'קסון
|12 בדצמבר 2003
|18 באפריל 2008
|-
|14
|94x94 פיקסלים
|סטיב פרסטון
|4 ביוני 2008
|20 בינואר 2009
|-
|15
|94x94 פיקסלים
|שון דונובן
|26 בינואר 2009
|28 ביולי 2014
| rowspan="2" |ברק אובמה
|-
|16
|107x107 פיקסלים
|חוליאן קסטרו
|28 ביולי 2014
|20 בינואר 2017
|-
|17
|99x99 פיקסלים
|בן קרסון
|2 במרץ 2017
|20 בינואר 2021
|דונלד טראמפ
|-
|18
|99x99 פיקסלים
|מרשה פאדג'
|10 במרץ 2021
|22 במרץ 2024
|ג'ו ביידן
|}

==קישורים חיצוניים==

* 

== הערות שוליים ==

*
שיכון והפיתוח העירוני
תשעה וחצי שבועות של שכרון חושים

תשעה וחצי שבועות של שכרון חושים (באנגלית: Weeks½9) הוא סרט ארוטי רומנטי אמריקאי משנת 1986 עם קים בייסינגר ומיקי רורק בתפקידים הראשיים.

הסרט מבוסס על רומן ארוטי סמי אוטוביוגרפי בשם זה משנת 1978 של הסופרת האוסטרית-אמריקאית אינגבורג דיי (1940–2011).

הסרט הופק ב-1984 אבל הופץ ב-1986 לאחר שעבר צנזורה של קטעי מין. הסרט הלא מצונזר הופץ ברחבי העולם והפך לשובר קופות לאחר שגרף מאה מיליון דולר, והפך לסרט פולחן.

הסרט מתרכז בסקס בין בני זוג שבקושי מכירים זה את זה, וכולל קטעים של אוננות ו-BDSM (שימוש בשוט, זחילה וכיסוי עיניים).

שם הסרט נובע מהתקופה בה נמשך קשר זה.

ב-1997 הופק סרט המשך בשם "Another 9½ Weeks " עם מיקי רורק ואנג'י אברהארט בתפקידים הראשיים.

מהפסקול התפרסם השיר "I Do What I Do" בביצוע חבר להקת דוראן דוראן, ג'ון טיילור. כמו כן התפרסם השיר "You Can Leave Your Hat On", המלווה את סצנת הסטריפטיז של קים בייסינגר. השיר נכתב במקור על ידי רנדי ניומן ובוצע בפסקול על ידי ג'ו קוקר.

==תקציר העלילה==
אליזבת' ("ליז") מקגרו (קים בייסינגר) עובדת בגלריה באזור הסוהו בניו יורק. זה עתה התגרשה מברוס לאחר שלוש שנות נישואים, והיא פתוחה לקשר זוגי חדש.

היא פוגשת במכולת את ג'ון גריי (מיקי רורק), מבטיהם מצטלבים, וג'ון מתחיל לעקוב אחריה. כאשר היא מוותרת על קניית צעיף יקר בשוק, הוא קונה את הצעיף היקר, מתחיל איתה בשיחה, ונותן לה את הצעיף במתנה. הוא אינו מוסר פרטים על עצמו פרט לכך ששמו ג'ון ושהוא איש עסקים בוול סטריט.

מתחילה ביניהם מערכת יחסים המושתתת בעיקר על סקס. ג'ון מפעיל עליה משחקי מין הכוללים קשירת עיניים, העברת קרח על גופה, זחילה לקול הצלפת שוט. הוא נותן לה שעון ומצווה עליה כי בשעה 12:00 היא תסתכל בשעון ותחשוב רק עליו. ליז נכנעת לו, ובעבודה בשעה 12:00 היא מסתכלת בשעון, חושבת על ג'ון ומאוננת.

כשליז מציעה לו לפגוש את חבריה בגלריה הוא מסרב, כי הוא מעוניין רק בה.

ליז מרגישה שהיחסים עם ג'ון אינם בריאים ושהם יוצאים משליטה. השיא מגיע כאשר ג'ון לוקח אותה למלון, קושר את עיניה, מביא זונה לחדר, ומתחיל לקיים איתה יחסים לנגד עיניה. כאשר ליז מסירה את כיסוי העיניים ורואה את ג'ון עם הזונה, היא מחליטה לנתק מייד את קשריה עם ג'ון. הוא מנסה להשפיע עליה לחזור ומתחיל לספר לה על קורות חייו ומשפחתו, אך ליז אומרת לו שזה מאוחר מדי.

היא משוטטת בוכה ובודדה ברחובות ניו יורק, וחושבת על היחסים המוזרים שהיו לה במשך תשעה וחצי שבועות עם אדם זר לגמרי.

==קישורים חיצוניים==

* [https://www.youtube.com/watch?v=8bNCMcQ_moo קדימון לסרט תשעה וחצי שבועות של שכרון חושים], באתר יוטיוב
* [https://www.youtube.com/watch?v=mnoj7rRkDKc I Do What I Do ], באתר יוטיוב
* 
קטגוריה:סרטי 1986
קטגוריה:סרטים אמריקאיים
קטגוריה:סרטי מטרו גולדווין מאייר
קטגוריה:BDSM בקולנוע
קטגוריה:סרטים ארוטיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי פולחן
גולדן ואן סנטר

גולדן ואן סנטר (באנגלית: Golden 1 Center) הוא היכל ספורט רב-תכליתי, הממוקם בסקרמנטו. האולם מכיל 17,608 מקומות ישיבה. עבודות הבנייה של האולם החלו ב-2014, ובנייתו הסתיימה ב-2016. עלות הבנייה אז עמדה על כ-558.2 מיליון דולר.

החל מ-2016 משחקת באולם סקרמנטו קינגס. עד לפני כן שיחקה הקבוצה בסליפ טריין ארנה, שהכיל 17,500 מקומות ישיבה. מלבד כדורסל, מארח האולם מספר תחרויות ספורט נוספות, כגון הוקי קרח, היאבקות, פוטבול באולמות ועוד.

== קישורים חיצוניים ==

* 

קטגוריה:אולמות כדורסל בארצות הברית
קטגוריה:סקרמנטו קינגס
קטגוריה:סקרמנטו: ספורט
סמות'י קינג סנטר

סמות'י קינג סנטר, המכונה גם ניו אורלינס ארנה (באנגלית: Smoothie King Center וגם New Orleans Arena) הוא אולם ספורט הממוקם בניו אורלינס, לואיזיאנה שבארצות הברית. מספר המקומות באולם עומד על 18,500, והוא משמש בעיקר למשחקי הבית של קבוצת ה-NBA ניו אורלינס פליקנס.

==אירועי ספורט משמעותיים שאירח==
ב- אירח לראשונה את סוף-שבוע האולסטאר ב-NBA, ושימש כאולם המארח של האירוע גם ב-.

ב- יארח שוב את משחק וסוף-שבוע האולסטאר. המשחק, שייערך ב-19 בפברואר 2017, היה אמור להתקיים באולמה הביתי של קבוצת שארלוט הורנטס, הספקטרום סנטר, אך הועבר מקרוליינה הצפונית עקב חקיקה מדינתית נגד הקהילה הגאה.

להלן רשימה של אירועי ספורט בולטים נוספים שאירח לאורך השנים:
*2001 - הרויאל ראמבל
*גמר ה-Arena Football League בשנים 2007, 2008 ו-2012.
*גמר אליפות ה-NCAA בכדורסל נשים בשנים 2004 ו-2013

== גלריה ==
<gallery>
קובץ:Showtime! — New Orleans, USA.jpg
קובץ:FEMA - 37671 - Aerial of repaired Super Dome in New Orleans, Louisiana.jpg
</gallery>

==קישורים חיצוניים==

* 

==הערות שוליים==

קטגוריה:אולמות כדורסל בארצות הברית
קטגוריה:ניו אורלינס פליקנס
עגולי הפה

עגולי הפה (שם מדעי: Cyclostomata) הם על-מחלקה של מיתרניים חסרי לסתות וכנראה שנכללים בקבוצה זו בעלי החוליות הראשונים שהיו בעולם. הם החלו להתפתח כנראה לפני 420 מיליון שנה.

בקבוצה זו שתי סדרות מודרניות: צמדאים ומיקסינאים. 

הצמדאים חיים בנהרות מים מתוקים וכמה מינים מגיעים גם לים והם בעלי עמוד שדרה, ראש גדול עם לסת מעוגלת המשמשת ליניקת חומרים במהירות ומציצת דם מחיות אחרות. 

המיקסינות חיות בתהומות הים והן חסרות עמוד שדרה ובעלות גולגולת גרמית שלסתותיה משורבבות החוצה ועוזרות לה לינוק חומרים אחרים מיצורים אחרים (חיים או מתים).

הצאצאים הישירים של עגולי הפה הם הדגים האמיתיים: דגי הסחוס ודגי הגרם.

יש מחלוקת האם קבוצה זו היא מונופילטית או שהצמדאים קרובים יותר לחולייתנים לסתניים.

==מיון==
*על-מחלקה עגולי הפה (Cyclostomata)
**מחלקה מיקסינות (Myxini)
***סדרה מיקסינאים (Myxiniformes)
****משפחה מיקסיניים (Myxinidae)
**מחלקה צמדים (Hyperoartia)
****משפחה Euphaneropidae - נכחדה
***סדרה Endeiolepidiformes - נכחדה
***סדרה Jaymoytiiformes - נכחדה
***סדרה צמדאים (Petromyzontiformes)
****משפחה Petromyzontidae
****משפחה Geotriidae
****משפחה Mordaciidae
****משפחה Mayomyzontidae - נכחדה

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1806
קטגוריה:טקסונים שתוארו בידי אנדרה מרי קונסטנט דומריל
קטגוריה:חסרי לסתות
טסמין ארצ'ר

טסמין ארצ'ר (באנגלית: Tasmin Archer; נולדה ב-3 באוגוסט 1963) היא זמרת פופ אנגלייה, הנודעת בזכות להיטה Sleeping Satellite, זוכת פרס תגלית השנה בטקס פרסי המוזיקה הבריטית לשנת 1993.

==ביוגרפיה==
ארצ'ר נולדה בברדפורד שבאנגליה. בשנת 1980, למדה קלדנות בקולג' ברדפורד ועבדה כפקידה בבית משפט בלידס. לאחר מכן, החלה לעבוד עם מוזיקאים והצטרפה להרכבים מוזיקליים כזמרת ליווי .

==קריירה מוזיקלית==
בשנת 1990, ארצ'ר חתמה חוזה עם חברת התקליטים EMI. באוגוסט 1992, הוציאה לאור את הסינגל Sleeping Satellite שהגיע למקום הראשון במצעד הסינגלים הבריטי, ולמקום ה-32 במצעד הפזמונים האמריקאי של הבילבורד הוט 100. באוקטובר 1992, הוציאה לאור את אלבומה הראשון 'Great Expectations' שהגיע למקום השמיני במכירות לפי מצעד האלבומים הבריטי וזכה למעמד של אלבום זהב בדצמבר 1992. הסינגל השני של ארצ'ר 'In Your Care' עסק בהתעללות בילדים, וארצ'ר תרמה את התמלוגים ממנו לארגון Childline העוזר לילדים ולנוער במצוקה.

בשנת 1993, זכתה ארצ'ר בפרס תגלית השנה במסגרת טקס פרסי המוזיקה הבריטי.

בשנת 1996, ארצ'ר הוציאה לאור את אלבומה השני Bloom אולם האלבום לא הצליח לשחזר את ההצלחה של אלבומה הראשון. לאחר ערעור היחסים עם חברת EMI, החליטה ארצ'ר לקחת הפסקה, אולם כשניסתה לאחר שנתיים לכתוב שוב - נתקלה במחסום כתיבה. בשנת 2002, הוציאה לאור מספר סינגלים שעתידיים היו להכלל באלבומה השלישי 'On' שיצא לאור בספטמבר 2006.

==קישורים חיצוניים==
* 

* 
* 
* [http://www.officialcharts.com/artist/28068/tasmin-archer/ טסמין ארצ'ר - מצעד האלבומים הבריטי]
* [http://www.yorkshirepost.co.uk/news/high-expectations-for-singer-tasmin-s-return-1-2390127 High expectations for singer Tasmin's return], yorkshire post
* [http://mundanesounds.blogspot.co.il/2006/12/tasmin-archer.html ריאיון עם טסמין ארצ'ר - mundane sounds]
* [http://175heroes.co.uk/tasmin_archer.html טסמין ארצ'ר - אתר 175 heroes]

קטגוריה:זמרות-יוצרות בריטיות
קטגוריה:זוכי פרס המוזיקה הבריטית
קטגוריה:זמרות פופ בריטיות
קטגוריה:בריטיות שנולדו ב-1963
קטגוריה:בריטים שנולדו ב-1963
יונה מצויצת

יונה מצויצת (שם מדעי: Ocyphaps lophotes) היא מין של יונה החיה ביבשת אוסטרליה והיא היונה היחידה בסוגה. היא דומה מאוד וקרובה ליונה Geophaps plumifera שגם היא מאוסטרליה.

אורכה של יונה זו 30–34 סנטימטרים ומשקלה 150–250 גרם. היא בעלת ראש וגב אפורים עם מקור שחור ועיניים אדומות וכפי שמשתמע משמה גם ציצת ראש בולטת שחורה. צידיה ורדרדים והכנפיים מפוספסות בזהוב-לבן-שחור ובתחתית ירוק וסגול - צבעים העוזרים לזכר להרשים את הנקבה. הזנב ארוך והרגליים אדומות. יונה זו מצויה הרבה מזמנה על הקרקע. כשהיא עפה היא משמיעה רעשים מיוחדים הנוצרים בנוצותיה.

היונה חיה בערבות, מרעה ואזורי יערות ואחו ברחבי אוסטרליה ועקב פעולות האדם היא הצליחה להגיע גם למערב ולמרכז אוסטרליה הצחיחים והיבשים. אלו עופות חברתיים מאוד הניזונים מזרעים ומעשבים ולעיתים מזיקים לשדות וליבולים של האדם.

==קישורים חיצוניים==

==הערות שוליים==

קטגוריה:בעלי חיים שתוארו ב-1822
קטגוריה:יוניים
קטגוריה:עופות יחידים בסוגם
קטגוריה:אוסטרליה: עופות
קטגוריה:בעלי חיים בערבות אוסטרליה
קטגוריה:טקסונים שתוארו בידי קונרד יאקוב טמינק
חאמה ביליאט

חאמה ביליאט (באנגלית: Khama Billiat; נולד ב-19 באוגוסט 1990 בהארארה, זימבבואה) הוא כדורגלן זימבבואי המשחק בעמדת הקשר התקפי ויכול להיות מתופקד בנוסף בעמדת החלוץ בקייזר צ'יפס מהליגה הדרום אפריקאית PSL ובנבחרת זימבבואה.

==קריירת מועדונים==

חאמה ביליאט ערך את הופעת הבכורה שלו בקבוצת הבת של אייאקס ההולנדית, אייאקס קייפטאון הדרום אפריקאית בסוף אוגוסט 2010 נגד ממלודי סאנדאונס, משחק שהסתיים בניצחון קבוצתו 4-3 בפנדלים במסגרת טורניר של שמונה קבוצות שהתקיים בעיר קייפטאון. הוא נרכש מקבוצה מקומית בזימבבואה בשם CAPS יונייטד שלושה חודשים לאחר שקנתה אותו בעצמה.

ב-21 ביולי 2012 במפגש ידידות שלא במסגרת העונה הסדירה, אייאקס קייפטאון פגשה את מנצ'סטר יונייטד למשחק שהסתיים בתוצאה 1-1, שבו ביליאט זכה לשבחים מבלמה הוותיק של מנצ'סטר, ריו פרדיננד שתיאר את הקשר ההתקפי כזריז רגליים, בעל שליטה יוצאת דופן בכדור ושחקן שמרגש לצפות בו.

לאחר התרשמות בלוקומוטיב מוסקבה הרוסית בקיץ 2013, חתם ביליאט לחמש שנים דווקא בממלודי סאנדאונס הדרום אפריקאית שם זכה בשתי אליפויות. באחרונה שבהן בעונת 2015-16 הוביל את הקבוצה עם 12 שערים.

בקיץ 2018 חתם בקייזר צ'יפס.

==נבחרת זימבבואה==
חאמה ייצג את זימבבואה בנבחרות הנוער שלה. ב-26 במרץ 2011 ערך את הופעת הבכורה שלו בנבחרת הבוגרת במסגרת משחקי מוקדמות גביע אפריקה לאומות 2013 נגד נבחרת מאלי. בחודש אוגוסט של אותה השנה, כבש ביליאט את שער הבכורה שלו בנבחרת במסגרת משחק ידידות נגד נבחרת זמביה.

==תארים==
;קבוצתיים
* ליגת העל של דרום אפריקה (2): 2013/14, 2015/16
* ליגת האלופות של אפריקה (1): 2016

;אישיים
* שחקן העונה של ליגת העל של דרום אפריקה: 2016

==קישורים חיצוניים==

==הערות שוליים==

קטגוריה:כדורגלנים זימבבואים
קטגוריה:קשרי כדורגל זימבבואים
קטגוריה:חלוצי כדורגל זימבבואים
קטגוריה:כדורגלני ממלודי סאנדאונס
קטגוריה:כדורגלני קייזר צ'יפס
קטגוריה:כדורגלני אייאקס קייפטאון
קטגוריה:כדורגלני נבחרת זימבבואה
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:זימבבואים שנולדו ב-1990
סופי מצ'טנר

סופיה (סופי) מצ'טנר (נולדה ב-4 בדצמבר 2000) היא דוגמנית ישראלית בינלאומית. בגיל 14 פרצה לעולם הדוגמנות כפרזנטורית של בית האופנה העילית הצרפתי "דיור".

== ביוגרפיה ==
סופיה מצ'טנר נולדה וגדלה בחולון, לפיודור סוטניקוב וקסניה מצ'טנר, שני עולים ילידי ברית המועצות לשעבר (כיום ברוסיה). אמה הגיעה לישראל עם בן זוג יהודי, אך הם נפרדו, ולאחר מכן אמה החלה בזוגיות עם מי שיהיה לאביה הביולוגי של מצ'טנר, אך עוד בילדותה הם התגרשו, ואביה ניתק קשר עימן, אך עודנו מתגורר בישראל. מצ'טנר ושני אחיה הקטנים נשארו לגדול בחולון אצל אמם. למדה בבית הספר היסודי "המגינים". לאחר מכן, המשיכה לחטיבת ביניים ותיכון בגימנסיה למדעים ולאמנויות ע"ש חיים "הרצוג" שבחולון, ואף קיבלה תעודת ציון לשבח על התמדה בלימודים.

באפריל 2019 התגייסה לצה"ל, שירתה כמש"קית חינוך ואף קיבלה תעודת הצטיינות<ref></ref>, עד תום שירותה באפריל 2021. שירתה על תקן אמן פעיל.

== קריירה ==
, שהיה אז המעצב הראשי של בית אופנת העילית הצרפתי "דיור", פגש את מצ'טנר בת ה-14 באקראי בחנות של החברה בפריז, לשם הגיעה יחד עם הסוכנת הישראלית שלה. הוא החליט להחתים אותה בסוכנות הדוגמנות שלו תמורת סכום של כמיליון שקלים לשנה. ביולי 2015 פתחה את תצוגת האופנה לעונת הסתיו של המותג, כשהיא לבושה בשמלה לבנה שקופה. חרף השבחים על הופעתה, עלו גם ביקורות רבות על גילה הצעיר ועל חוסר ההתאמה בינו לבין המראה המיני ששידרה הופעתה.

סיפורה תואר בתקשורת כ"סיפור סינדרלה".

באוקטובר פתחה בפעם השנייה את תצוגת האופנה של המותג בשבוע האופנה בפריז. באותו חודש הודיע סימונס על עזיבתו את בית האופנה "דיור", ועתידה של מצ'טנר בחברה לא היה ברור. במהלך חודש ינואר 2016 הוחתמה על חוזה לשנה נוספת, זכתה לקמפיין ראשון בו הוצגה אופנת אביב-קיץ ונבחרה להוביל את קמפיין משקפי השמש שעלה בהמשך השנה.

ב-2018 הובילה (לצד הדוגמנית האמריקאית קאיה גרבר) את הקמפיין הבינלאומי לבשמי דייזי מבית מותג האופנה האמריקאי "מארק ג'ייקובס". שימשה כדוגמנית של מותגים בינלאומיים כגון "זארה", "טופשופ", "H&M", "טומי הילפיגר", "ראלף לורן", "אלי סאאב", ו"פקטורי 54".

כיכבה על השערים של כתבי העת והמוספים הישראליים: "בלייזר", "מעריב סגנון", "GO Style", "שישבת", "שארם" (ברוסית), "לאשה", ו"לאשה סטייל" (לצד דורית רבליס), "את", ו-"TLV Fashion Magazine" (לצד אסתי גינזבורג, שלומית מלכה, לירז דרור, וניבר מדר).

מחוץ לישראל, הופיעה על שערי המגזינים "דיור", "ווג" (אוקראינה), "Telva" (ספרד), "Elle" (צרפת), "RUSSH" (אוסטרליה).

== חיים אישיים ==
בשנים 2017–2021 הייתה במערכת יחסים עם הדוגמן תומר טליאס (זוכה העונה השנייה של "הבנים והבנות").

== קישורים חיצוניים ==

* רתם איזק, [http://atmag.co.il/אופנה-ויופי/אנשים/דוגמניות/הנסיכה-הקסומה-ההצלחה-הבלתי-נתפסת-של-סו הנסיכה הקסומה: ההצלחה הבלתי נתפסת של סופיה מצ'טנר], באתר את, 17 באפריל 2016
* 
* 
* 
* 
* רתם איזק, [https://fashionforward.mako.co.il/industry/itgirls/191488/?Partner=mw "מבחן בתנ"ך אפשר להשלים, קמפיין לדיור לא"], באתר mako, 21 בינואר 2019
* 

== הערות שוליים ==

קטגוריה:דוגמניות ישראליות
קטגוריה:דוגמנים ישראלים
קטגוריה:פורבס 30Under30: ישראל
קטגוריה:פרזנטוריות ישראליות
קטגוריה:בוגרי הגימנסיה למדעים ולאומנויות ע"ש הרצוג (חולון)
קטגוריה:אישים ממוצא רוסי
קטגוריה:ישראליות שנולדו ב-2000
קטגוריה:ישראלים שנולדו ב-2000
מאחורי המספרים

מאחורי המספרים (באנגלית: Hidden Figures) הוא סרט ביוגרפי אמריקאי שיצא לאקרנים בשנת 2016. הוא מבוסס על ספר בשם דומה מאת מרגוט לי שטרלי, העוסק בפעילותן של קתרין ג'ונסון, דורותי ווהן, מרי ג'קסון ונשים אפרו-אמריקאיות נוספות שנטלו חלק בתוכנית מרקורי של נאס"א (אנני איזלי לא מופיעה בסרט). את ג'ונסון מגלמת בסרט טראג'י פ. הנסון ומככבים בו גם אוקטביה ספנסר, ג'אנל מונה וקווין קוסטנר.

==תקציר העלילה==
הסרט מספר את סיפור קשייהן של נשים אפרו-אמריקאיות, בדרך אל ההכרה בגאוניותן. שלושתן עבדו בסוכנות החלל נאס"א בתקופה בה התרחש אחד המבצעים הגדולים: שיגורו לחלל של האסטרונאוט ג'ון גלן, ב-20 בפברואר 1962, וההקפה הראשונה של כדור הארץ. הסיפור מביא לצופה את תהליך חציית גבולות המגדר והצבע בעבודתן של אותן נשים.

==שחקנים ודמויות==
{| class="wikitable"
! שם השחקן/ית
! שם הדמות
! תיאור הדמות
|-
| טראג'י פ. הנסון || קתרין גובל-ג'ונסון || מתמטיקאית
|-
| אוקטביה ספנסר || דורותי ווהן || מתמטיקאית
|-
| ג'אנל מונה || מרי ג'קסון || מהנדסת חלל
|-
| קווין קוסטנר || אל האריסון || מנהל תוכנית החלל
|-
| קירסטן דנסט || ויויאן מיטשל || מפקחת
|-
| ג'ים פרסונס || פול סטפורד || ראש צוות המהנדסים של תוכנית החלל
|-
| גלן פאוול || ג'ון גלן || אסטרונאוט
|-
| מהרשלה עלי || ג'ים ג'ונסון || קצין בצבא
|-
|}

==ביקורת ופרסים==
הסרט קיבל ביקורות חיוביות מאוד. האתר "Rotten Tomatoes" נתן לסרט תוצאה של 93%, המבוססת על ידי 255 מבקרים.

אי־או סקוט, מבקר הקולנוע של "הניו יורק טיימס", התלהב הן מאופן הצגת הסיפור והן מהמשחק. סטפני זקארק מ"טיים מגזין" ציינה את השילוב בין בידור להיסטוריה.

הסרט היה מועמד לשלושה פרסי אוסקר: בקטגוריות "שחקנית המשנה", "התסריט" ו"הסרט הטוב ביותר". הוא זכה בפרס גילדת שחקני המסך בקטגוריית "אנסמבל השחקנים הטוב ביותר בסרט קולנוע".

==קישורים חיצוניים==

* 

* [http://www.foxmovies.com/movies/hidden-figures אתר הסרט]
* 
* 
* 
* 
* 
* 
* 
* 
* 
* 
* יעל שוב, [http://timeout.co.il/המדריך/סרטים/מאחורי-המספרים "מאחורי המספרים" מתאמץ מדי להפוך את גיבורותיו לגיבורות על], באתר Time Out ישראל, 5 בפברואר 2017
* עידו רוזן, [http://reshet.tv/item/entertainment/cinema/movie-reviews/hidden-figures-127998/ "מאחורי המספרים: סיפור אופטימי על העצמת מיעוטים"], באתר רשת, 6 בפברואר 2017
* 

==הערות שוליים==

קטגוריה:סרטי 2016
קטגוריה:נאס"א
קטגוריה:סרטים אמריקאיים המבוססים על סיפור אמיתי
קטגוריה:סרטים ביוגרפיים אמריקאיים
קטגוריה:זוכי פרס גילדת שחקני המסך - סרטים
קטגוריה:סרטים על מתמטיקה
קטגוריה:סרטים זוכי פרס סאטורן: פעולה/הרפתקה/מותחן
קטגוריה:זוכי פרסי ה-BET: קולנוע: הסרט הטוב ביותר
מקנזי דייוויס

מקנזי ריו דייוויס (באנגלית: Mackenzie Rio Davis ; נולדה ב-1 באפריל 1987) היא שחקנית ודוגמנית קנדית, אשר ידועה בעיקר בתפקידה בתור המתכנתת קמרון האו בסדרת הטלוויזיה האמריקאית "קוד שרוף" ברשת AMC.

== ביוגרפיה ==
דייוויס נולדה בוונקובר, קולומביה הבריטית, קנדה, בתם של לוטה, מעצבת גרפית בריטית - ילידת דרום אפריקה, ולג'ון דייוויס, ספר מליברפול, אנגליה. הוריה הם הבעלים של AG Hair - חברה למוצרי טיפוח לשיער. 

דייוויס סיימה את לימודיה בבית הספר קולינגווד במערב ונקובר בשנת 2005 ולאחר מכן למדה באוניברסיטת מקגיל במונטריאול שבקוויבק. לאחר מכן, למדה דייוויס משחק בבית הבובות השכונתי שבניו יורק. 

== קריירה ==
החל משנת 2014 משחקת בתפקיד קמרון האו בסדרת הטלוויזיה "קוד שרוף". כן שיחקה דייוויס בשנת 2014 בסרט הקומדיה "הדייט שהביך אותי" לצד זאק אפרון ואימוג'ן פוטס.

בשנת 2015 הופיעה בתפקיד מהנדסת נאס"א בסרט שובר הקופות "להציל את מארק וואטני", בבבימויו של רידלי סקוט, אשר מבוסס על הספר "לבד על מאדים" מאת אנדי ויר משנת 2011.

בשנת 2016 הופיעה בפרק סאן ג'וניפרו בסדרת הטלוויזיה "מראה שחורה".

בשנת 2017 שיחקה בסרט המדע הבדיוני שביים דני וילנב "בלייד ראנר 2049" לצד האריסון פורד וג'ארד לטו.

בשנת 2020 שיחקה בסרטה של קליאה דובאל "עונת השמחות" בדמותה של הרפר. 

== פילמוגרפיה ==

=== קולנוע ===
{| class="wikitable unsortable"
|+
|-
! שנה
! סרט
! תפקיד
! class="unsortable" | הערות
|-
| rowspan="2" |2012
|מרוסקת
|מילי
|
|-
|The Hat Goes Wild
|קטי
|
|-
| rowspan="4" |2013
|לנשום עמוק <small>(אנ')</small>
|לורין ריינולדס
|
|-
|אולי בכל זאת
|ניקול
|
|-
|Bad Turn Worse
|סו
|
|-
|Plato's Reality Machine
|סופיה
|
|-
|2014
|הדייט שהביך אותי
|צ'לסי
|
|-
| rowspan="3" |2015
|קיטצ'ן סינק
|פטרה ליין
|
|-
|A Country Called Home
|רנו
|
|-
|להציל את מארק וואטני
|מינדי פארק
|
|-
|2016
|תמיד לזרוח
|אנה
|זוכת פרס השחקנית בפסטיבל טרייבקה
|-
| rowspan="2" |2017
|Izzy Gets the F*ck Across Town
|איזי
|
|-
|בלייד ראנר 2049
|מארייט
|
|-
|2018
|ואז הגיעה טלי
|טלי
|
|-
|2019
|שליחות קטלנית: גורל אפל
|גרייס
|
|-
| rowspan="3" |2020
|טבעת החנק
|קייט מנדל
|
|-
|מנהיג בהזמנה
|דיאנה הסטינגס
|
|-
|עונת השמחות
|הרפר קלדוול
|
|-
|2024
|אל תוציא מילה
|לואיז דלטון
|
|-
| rowspan="2" |TBA
|Alpha Gang
|
|
|-
|The Damning of a Country Merchant
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2012
|I Just Want My Pants Back
|לוסי
|פרק: "Safety Nets"
|-
|2014 - 2017
|קוד שרוף
|קמרון האו
|תפקיד ראשי (4 עונות); 40 פרקים
|-
|2016
|מראה שחורה
|יורקי
|פרק: "סאן ג'וניפרו" 
|-
|2017
|רגעים מתים
|פטריסיה
|פרק: The Witness"
|-
|2020
|Home Movie: The Princess Bride
|הנסיכה באטרקפ 
|פרק: "The Shrieking Eels"
|-
|2021 - 2022
|תחנה אחת-עשרה
|קירסטן ריימונד
|מיני-סדרה
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה קנדיות
קטגוריה:דוגמניות קנדיות
קטגוריה:בוגרות אוניברסיטת מקגיל
קטגוריה:בוגרי אוניברסיטת מקגיל
קטגוריה:קנדים ממוצא אנגלי
קטגוריה:קנדיות שנולדו ב-1987
ים קספרס אנשל

ים קספרס אנשל (נולדה ב-15 בפברואר 1998) היא דוגמנית ישראלית שלקחה חלק בתחרות מלכת היופי של ישראל לשנת 2016 וזכתה במקום השני בתואר של נערת ישראל.
עקב זכיתה נבחרה לייצג את ישראל בתור מיס ישראל בתחרות מיס יוניברס.

== חיים פרטיים ==
ים נולדה בהרצליה וגדלה כשהיא גרה על היאכטה של אביה במרינה שבהרצליה. בתקופת החטיבה והתיכון הייתה חלק מכיתת המחוננים האזורית, בגיל 14 הייתה לסגנית אלופת ישראל ברכיבה על סוסים.
לאחר סיום התיכון התגייסה לצה"ל.

בספטמבר 2023 התארסה לבן זוגה אביב זילבר. הם נישאו ביוני 2024.

==קישורים חיצוניים==

* ש

== הערות שוליים ==

קטגוריה:בוגרות תיכון הראשונים (הרצליה)
קטגוריה:בוגרי תיכון הראשונים (הרצליה)
קטגוריה:דוגמניות ישראליות
קטגוריה:משתתפות בתחרות מלכת היופי (ישראל)
קטגוריה:ישראליות שנולדו ב-1998
קטגוריה:ישראלים שנולדו ב-1998
חמר מדינה

[[בירה נחשבת לחמר מדינה]]
חמר מדינה הוא ביטוי הלכתי למשקה חשוב ששתייתו היא לשם הנאה ולא רק להרוות את הצימאון. מקור הביטוי הוא בארמית, ותרגומו לעברית הוא: "יין מדינה". משקה המשמש תחליף מקביל ליין. בדרך כלל הכוונה היא למשקה אלכוהולי.

==מקור==

:בתרגום לעברית: פעם אחת הזדמן אמימר לעירנו, ולא היה לנו יין (לתת לו להבדיל עליו). הבאנו לו שיכר (=משקה אלכוהולי אחר שאינו יין ענבים) ולא הבדיל, ו (מחמת כן) הלך לישון בלא לאכול (שכן אסור לאכול קודם הבדלה). למחרת התאמצנו והבאנו לו יין והבדיל עליו ואכל משהו. בשנה שאחרי זה שוב הזדמן אמימר לעירנו, (וגם הפעם) לא היה לנו יין לתת לו, אז הצענו שיכר. אמר אמימר: אם כך (שלא מצוי שם יין, אלא שיכר), הרי שיכר זה הוא "חמר מדינה". הבדיל אמימר על שיכר זה ואכל משהו.

==השלכות הלכתיות==
===קידוש===
ישנה מחלוקת בשאלה כשרותו של חמר מדינה לקידוש: דעת הרי"ף והרמב"ם היא שחמר מדינה פסול לקידוש שנתקן דווקא על יין, לעומת זאת דעת הרא"ש, ר"י וראב"ן היא שחמר מדינה כשר לקידוש. בשולחן ערוך נפסק כי ניתן להשתמש בחמר מדינה לקידוש היום, אך לא לקידוש הלילה.
===הבדלה===
הבדלה צריכה להיאמר על כוס יין, במקרה שאין יין יכול להבדיל על חמר מדינה, והיינו כל משקה חשוב במדינה זו חוץ ממים.
===מה נקרא חמר מדינה בזמננו===
קיימים חילוקי דעות בין הפוסקים בזמנינו על הגדרת חמר מדינה: יש אומרים שרק משקה אלכוהולי יכול להיחשב "חמר מדינה"
, ויש אומרים שכל משקה נחשב כ"חמר מדינה" אם יש לו חשיבות והוא מוגש לאורחים ומקובל לשתייה בעיר זו, כמו קפה או חלב, אבל לא מים.

==הערות שוליים==

קטגוריה:הלכה
מיגל טורגה

איור של מיגל טורגה
מיגל טורגה (בפורטוגזית: Miguel Torga; 12 באוגוסט 1907 – 17 בינואר 1995) הוא שם העט בו התפרסם רופא האף, אוזן וגרון הפורטוגזי, שידוע בעיקר בזכות היותו המשורר והסופר הפורטוגזי אדולפו קורייה דה רושה (Adolfo Correia da Rocha), מחשובי הכותבים בשפה הפורטוגזית, ראשון הזוכים בפרס קמואש.

טורגה נולד בכפר סאו מרטינו דה אנטה בצפון פורטוגל להורים שהיו חקלאים. הוא למד בבית מדרש קתולי בלאמגו, אך ב-1920 אביו הפסיק את לימודיו ושלח אותו לעבוד עם דודו, בברזיל. הדוד התרשם מתבונתו והחליט לשלם עבור לימודיו, לכן חזר ב-1925 לפורטוגל להשלמת לימודיו. ב-1933 השלים לימודי רפואה באוניברסיטת קוימברה והתחיל לעבוד כרופא בכפר הולדתו ובסביבה. במקביל, באותה תקופה, החל לכתוב סיפורים ולפרסם אותם בעצמו. ב-1941 התחיל לעבוד בקוימברה כרופא אף, אוזן וגרון.

ב-1940 נשא לאישה סטודנטית בלגית שהגיעה לקורס קיץ בפורטוגזית באוניברסיטת קוימברה, אנדראה קראב. לשניים נולדה בת ב-1955. לאחר מהפכת הציפורנים טורגה תמך באנטוניו רמליו איאנש, אך פרט לכך נשמר ממעורבות בפוליטיקה ובקבוצות ספרותיות. טורגה נחשב לגדול המספרים בשפה הפורטוגזית.

== יצירתו ==
=== שירה ===
* Ansiedade חרדה (1928)
* Rampa כבש (1930)
* O Outro Livro de Job הספר האחר על העבודה (1936)
* Lamentação קינה (1943)
* Nihil Sibi (1948)
* Cântico do Homem שירת האדם (1950)
* Alguns Poemas Ibéricos כמה פואמות איבריות (1952)
* Penas do Purgatório נוצות מכור המצרף (1954)
* Orfeu Rebelde אורפאו המורד (1958)

=== סיפורת בדיונית ===
* Pão Ázimo המצות (1931)
* Criação do Mundo. Os Dois Primeiros Dias יצירת העולם. בימי ראשון (1937)
* O Terceiro Dia da Criação do Mundo היום השלישי של בריאת העולם (1938)
* O Quarto Dia da Criação do Mundo היום הרביעי של בריאת העולם (1939)
* O Quinto Dia da Criação do Mundo היום החמישי של בריאת העולם (1974)
* O Sexto Dia da Criação do Mundo היום השישי של בריאת העולם (1981)
* Bichos חיות (1940) תורגם לעברית על ידי רמי סערי והופיע ב-2008 בהוצאת כרמל
* Contos da Montanha סיפורים מההר (1941)
* O Senhor Ventura מר ונטורה (1943)
* Novos Contos da Montanha סיפורים חדשים מההר (1944)
* Vindima בציר (1945)
* Fogo Preso אש שבויה (1976)

=== תיאטרון ===
* Terra Firme e Mar קרקע מוצקה וים (1941)
* O Paraíso גן עדן (1949)
* Sinfonia סימפוניה (1947)

=== רשמיי מסע ===
* Portugal פורטוגל (1950)
* Traço de União מקף (1955)

=== יומנים ===
* (Diário) 16 כרכים שפורסמו בין השנים 1941 - 1994.

== קישורים חיצוניים ==

* 
* 

קטגוריה:משוררים פורטוגזים
קטגוריה:סופרים פורטוגזים
קטגוריה:זוכי פרס קמואש
קטגוריה:רופאי אף אוזן גרון
קטגוריה:רופאים פורטוגזים
קטגוריה:פורטוגזים שנולדו ב-1907
קטגוריה:נפטרים ב-1995
קטגוריה:פורטוגזים שנפטרו במאה ה-20
מבצע לבלוב

מבצע לבלוב היה פשיטה של צה"ל שנערכה בליל 16 - 17 באוקטובר 1980, בה פשטו לוחמים מחטיבת הצנחנים וחטיבת גולני על בסיס מחבלים בלבנון, במטרה לפגוע במחבלים ולהרוס תשתיות טרור.
==רקע==
בשנת 1980 התגבשה בצה"ל התפיסה כי הכרחי לשוב ולבצע פעולות יזומות בשטח לבנון על מנת להביא שקט ליישובי הצפון בפרט ולתושבי ישראל בכלל. הרמטכ"ל, רפאל איתן, הורה לאלוף פיקוד הצפון, אביגדור בן-גל, להיערך לביצוע פשיטה צפונית לנהר הליטאני שבלבנון. הפעולה הוטלה על כוחות מחטיבת גולני, עליה פיקד אל"ם אילן בירן. בנוסף השתתף כוח מחטיבת הצנחנים.
==מהלך המבצע==
הכוחות נעו באמצעות כלי רכב עד לנקודת הפריקה בקליעה ובמרג' עיון. עם רדת הלילה החלו הכוחות לנוע מרחק בן 20 קילומטרים לעבר היעדים. לאחר חציית נהר הליטאני, בסיוע לוחמי שייטת 13, שהקימו גשר ואבטחו את הכוח טיפסו הכוחות ועלו לרמת ארנון עד אשר היו מצויים בקרבת היעדים ונערכו לתקיפה. כוח משולב שהורכב מסיירת הצנחנים ומפלוגת הנ"ט של החטיבה, בפיקוד מפקד הסיירת, שמאי רן, תקף מוצב מחבלים, פגע במחבלים והרס את המוצב. במקביל ארב כוח מגדוד 13 בפיקוד המג"ד עדי אדירי, לכוחות התגבורת של המחבלים והשמיד שני רכבי מחבלים על כביש סמוך. לאחר שהכוחות הרסו את המבנים ואת אמצעי הלחימה ביעד, נסוגו הכוחות 3 קילומטרים והתפנו באמצעות מסוקי "יסעור" ושבו לישראל.

==תוצאות המבצע==
כוחות צה"ל הרגו כ-15 מחבלים, פצעו מספר מחבלים נוספים והרסו את המבנים ביעד. לכוחות צה"ל לא היו נפגעים והמבצע הוכתר בהצלחה.
==קישורים חיצוניים==
* [http://www.orev.co.il/web/8888/nsf/ARCLookup.taf?_function=details&_ID=133089&PF=20&did=5052&G=11177&lang=HE&SM=11180 מבצע לבלוב] , באתר פלנ"ט צנחנים.
* יעקב ארז, ומנחם רהט, "כוח צה"ל פשט על יעדי מחבלים בדרום לבנון", [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1980%2F10%2F17&id=Ar00122&sk=63304851 חלק א'], [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1980%2F10%2F17&id=Ar00204&sk=DA5B79D0 חלק ב'], מעריב, 17.10.1980, עמודים 1–2.
* [http://www.jpress.nli.org.il/Olive/APA/NLI_heb/SharedView.Article.aspx?href=DAV%2F1980%2F10%2F19&id=Ar00109&sk=0492ED5B אש"ף: הפשיטה באה עלינו כהפתעה], דבר, 19.10.1980, עמוד 1.
* 
== הערות שוליים ==

קטגוריה:1980 בישראל
לבלוב
לבלוב
קטגוריה:קרבות יחידות הצנחנים של צה"ל, 1974 -
רנו קרוול

רנו קרוול שנת 1968
רנו קרוול, קונברטייביל, שנת 1967
רנו קרוול שנת 1964, מבט מבפנים
רנו קרוול, קונברטייביל, שנת 1967
רנו קרוול שנת 1963
רנו קרוול (צרפתית: Renault Caravelle) מכונית ספורט-קופה מתוצרת יצרנית הרכב הצרפתית רנו אשר יוצרה בין השנים 1958–1968.

סך הכול יוצרו 117,000 יחידות.

==היסטוריה==
לראשונה הוצגה הקרוול בתערוכת הרכב של פריז, בשנת 1958 עם מנוע דופין. שנה לאחר מכן הוצגה בקנדה ובארצות הברית עם מנוע משופר.

הרנו קרוול כונתה עד שנת 1962 "רנו פלורידה" למעט בקנדה ובארצות הברית שם שווקה כרנו קרוול. נמכרו 36,156 יחידות.

ב-1968, השנה האחרונה לייצור הקרוול, נמכרו 1,438 יחידות והייצור הופסק.

דגמי הקופה רנו 15 ורנו 17 החליפו בשנת 1971 את הרנו קרוול.

==גרסאות==
* 2 דלתות קופה
* 2 דלתות ספורט

==מפרט טכני ומידות==
* מנוע 4 צילינדרים, 845 סמ"ק, מנוע מקורר מים המפיק 37 כ"ס, (מנוע דופין)
* בשנת 1959 שודרג המנוע למנוע גורדיני המפיק 40 כ"ס, יחס הדחיסה 7.6:1 הועלה ל-8.0:1
* ממרץ 1962 שופר המנוע ל-956 סמ"ק המפיק 48 כ"ס
* בשנת 1964 שופר המנוע ל-1,108 סמ"ק המפיק 55 כ"ס, ו- 60 כ"ס. מהירות השיא 143 קמ"ש
* הילוכים סינכרוניים ידניים - 4 מהירויות
* אורך הרכב -4,265 מ"מ
* רוחב - 1,575 מ"מ
* גובה - 1,320 מ"מ
* משקל - 822 ק"ג

== תמונות ==
<gallery>
Renault Caravelle 1100 Cabriolet dutch licence registration AL-83-26 pic02.JPG| סמל חברת רנו בדגם הקרוול
Renault Caravelle 1963 - pic6.jpg|רנו קרוול שנת 1963, מבט מבפנים
Renault Caravelle Convertible (7889571432).jpg|רנו קרוול קונברטייביל
1968 Renault R 1133 Caravelle, Dutch licence registration AH-57-43, pic 6.JPG|רנו קרוול קונברטייביל, שנת 1968
</gallery>

==קישורים חיצוניים==

* [https://www.youtube.com/watch?v=q1-DoaOy9YA רנו קרוול ] (4:03 דקות), יו-טיוב
* [https://www.youtube.com/watch?v=YYN3_QnA1GA רנו פלורידה ] (27:43 דקות), יו-טיוב
* [https://www.youtube.com/watch?v=9Km_7SKMk8U רנו קרוול ] (2:41 דקות), יו-טיוב
* [https://www.youtube.com/watch?v=E_qEmdNwFUI רנו קרוול ] (3:25 דקות), יו-טיוב
* [https://www.youtube.com/watch?v=ZI6zkVV_Deo רנו קרוול קונברטייביל ] (2:11 דקות), יו-טיוב

קטגוריה:מכוניות ספורט
קטגוריה:מכוניות קופה
קרוול
קטגוריה:דגמי מכוניות שהושקו ב-1958
קטגוריה:מכוניות מנוע אחורי
קטגוריה:מכוניות צרפתיות
גני תמיר

גָּנִי תמיר (נולדה ב-26 בספטמבר 1959) היא זמרת, שחקנית ומדבבת ישראלית.

== ביוגרפיה ==
תמיר, ילידת נהלל, החלה את הקריירה המוזיקלית שלה בלהקת פיקוד הדרום. לאחר שחרורה, הצטרפה ללהקת "בצל ירוק 80" של המפיק דודו אלהרר, שהוקמה מיוצאי להקות צבאיות. אחד השירים המוכרים, שאותו ביצעה עם יובל נדב חיימוביץ' הוא השיר "אסיף", המוכר יותר בשם "אסוף את המעשים". עם התפרקות הלהקה, נסעה לארצות הברית שם למדה מוזיקה בבית הספר למוזיקה ע"ש מאנס, השייך לניו סקול בניו יורק.

תמיר שבה לארץ בשנת 1987 לאחר סיום לימודיה, ואז השתתפה בתוכנית הרדיו "מה יש" עם ארז טל ואברי גלעד, שם גילמה מספר דמויות, ואף הופיעה לצידו של יאיר ניצני בתפקידו כ"האשם תמיד" וב"שיר המנגל". בנוסף הופיעה כשחקנית אורחת בסדרת הטלוויזיה "הופה היי", שימשה כזמרת ליווי במופע "חכם על קטנים" של דני סנדרסון והופיעה כקומיקאית בתוכנית "מוצ"ש" לצידם של אבי אתגר, ספי ריבלין ואלי יצפאן.

בשנת 1989 בתקופת האינתיפאדה הראשונה, הופיעה תמיר לצידו של יהונתן גפן במופע סאטירה פוליטי מוזיקלי בשם "טוב נבוט בעד ארצנו". שניים מהשירים שתרגם גפן למופע, בביצועה של תמיר, אף הושמעו רבות ברדיו - "כשאתה אומר שלום" של קול פורטר (שאותו גם שרה בתוכנית "סופשבוע" ב-1991 לאחר שנחמן שי עזב את תפקידו כדובר צה"ל) ו"גלוית שנה טובה משוש המתאבדת" של טום וייטס.

לאחר מכן, המשיכה תמיר ללוות זמרים בולטים רבים, ביניהם מתי כספי, אלון אולארצ'יק, יזהר אשדות, דני ליטני ויהודית רביץ. במקביל, המשיכה תמיר להעלות מופעי ג'אז חיים ומוקלטים, ביניהם המופע "ג'אז מתחרז" של אהוד מנור וג'אז אפ קומדי שהוקלט לתוכנית "זהו זה!". במקביל, תרמה את קולה כמדבבת לסדרות וסרטים כמו קופיקו, ראגרטס, הזרבובים, ממלכת עכברי השן, ברבי במפצח האגוזים וחברים על הכוונת, הוגולינה וגריזלדה (מתוך הוגו) ולדמויות כמו התינוק המשמש כסמלה המסחרי של במבה וגם של הדמות "שוש" של החטיף של עלית.

כשחקנית, הופיעה בסרטו של דן וולמן, "הביוגרפיה של בן" 

תמיר השתתפה גם בקלטות וסרטי הילדים "בובה מתי", "חלונות בהקיץ", "תוף הלב של דין דין" ו"אני מרגיש".

== חיים אישיים ==
תמיר היא הבת החמישית למשפחת בלוך, צאצאים למייסדי נהלל. הייתה נשואה לדוד תמיר, תושב נהלל גם הוא, ושמרה את שם משפחתו תמיר. בן זוגה הוא המוזיקאי מארק סמוליאן, לזוג שתי בנות.

== קישורים חיצוניים ==

קטגוריה:חברות להקת פיקוד הדרום
קטגוריה:חברי להקת פיקוד הדרום
קטגוריה:זמרות ישראליות
קטגוריה:משתתפות פסטיבל הזמר המזרחי
קטגוריה:נהלל: אישים
קטגוריה:ישראליות שנולדו ב-1959
קטגוריה:ישראלים שנולדו ב-1959
N.S.U פרינץ 4

אנ.אס.יו פרינץ 4
אנ.אס.יו פרינץ 4
מנוע אנ.אס.יו פרינץ 4
אנ.אס.יו פרינץ 4
אנ.אס.יו פרינץ 4

N.S.U פרינץ 4, (NSU Prinz 4) היא מכונית קטנה בעלת מרכב סדאן ושתי דלתות שיוצרה על ידי יצרנית הרכב הגרמנית NSU בין השנים 1961–1973.

באורוגוואי יוצרה האנ.אס.יו פרינץ 4 בין השנים 1963–1967.

==היסטוריה==
"אנ.אס.יו" הייתה חברה גרמנית ליצור אופנועים ומכוניות שנוסדה בשנת 1873. נרכשה על ידי קבוצת פולקסווגן בשנת 1969. פולקסווגן מיזגה את אנ.אס.יו עם "אוטו יוניון" ויצרה את אאודי. בשנת 1955 הייתה אנ.אס.יו יצרנית האופנועים הגדולה בעולם. בשנת 1957 נכנסה לשוק המכוניות.

הגוף של האנ.אס.יו פרינץ 4 היה דומה לגוף ה-שברולט קורווייר, אך היה הרבה יותר קטן.

==מפרט טכני ומידות==
* מנוע אחורי 598 סמ"ק, מקורר אוויר המפיק 26.5 כ"ס ו- 36.3 כ"ס
* תמסורת ידנית 4 מהירויות
* אורך הרכב - 3,340 מ"מ
* רוחב - 1,490 מ"מ
* גובה - 1,360 מ"מ
* בסיס גלגלים - 2,040 מ"מ
* תאוצה 0–97 קמ"ש, 35.7 שניות
* מהירת שיא - 113 קמ"ש

==אנ.אס.יו פרינץ 4 בישראל==
בשנות השישים, יבואן אנ.אס.יו הייתה חברת "מכוניות הדר בע"מ". משרד היבואן היה בדרך פתח-תקווה 72 בתל אביב. מחיר היחידה היה כ-11,000 ל"י. האנ.אס.יו 4 התחרתה בתכונות ובמחיר ב-פיאט 850, ב-חיפושית, וב-קונטסה 900.

==ראו גם==
* N.S.U פרינץ 1000
* NSU
* אאודי

==לקריאה נוספת==
* [http://www.nostal.co.il/Site.asp?table=Terms&option=single&serial=598&subject=%F4%E9%F8%EE%E5%FA אנ.אס.יו], אתר הנוסטלגיה
* [http://www.automobile-catalog.com/make/nsu/prinz_4/prinz_4/1961.html אנ.אס.יו פרינץ 4 - מפרט טכני], automobile-catalog.com
* 

==קישורים חיצוניים==

==הערות שוליים==

קטגוריה:דגמי מכוניות שהושקו ב-1961
פרינץ 4
קטגוריה:כלי רכב גרמניים
קטגוריה:מכוניות מנוע אחורי
קטגוריה:מכוניות סופרמיני
פרידריך אוגוסט הראשון, דוכס אולדנבורג

פרידריך אוגוסט הראשון, דוכס אולדנבורג (גרמנית: Friedrich August von Oldenburg; 20 בספטמבר 1711 - 6 ביולי 1785) היה דוכס אולדנבורג בין השנים 1774–1785.

==ביוגרפיה==
פרידריך אוגוסט נולד ב-20 בספטמבר 1711 בגוטורפ, לכריסטיאן אוגוסט מהולשטיין-גוטורפ, נסיך אויטין ואלברטינה פרדריקה מבאדן-דורלאך, בתם של פרידריך השביעי, מרקיז באדן-דורלאך ואוגוסטה מריה מהולשטיין-גוטורפ. בשנת 1750 מונה פרידריך אוגוסט לבישוף ליבק, וב-21 בנובמבר 1752 התחתן עם אולריקה פרדריקה וילהלמינה, נסיכת הסן-קאסל, בתם של מקסימיליאן מהסן-קאסל ופרדריקה שרלוטה מהסן-דרמשטדט.

בשנת 1762 נרצח פיוטר השלישי, קיסר רוסיה, ובנו פאבל ירש את דוכסות הולשטיין-גוטורפ. בשנת 1773 נחתמה אמנת צארסקויה סלו, ולפיה אוחדו כל נחלות שלזוויג-הולשטיין תחת כריסטיאן השביעי, מלך דנמרק, ואילו פאבל מונה לרוזן אולדנבורג. בדצמבר אותה שנה מסר פאבל על פי בקשת אמו יקטרינה השנייה, קיסרית רוסיה את רוזנות אולדנבורג לפרידריך אוגוסט, שהיה אף הוא נצר לבית הולשטיין-גוטורפ. פרידריך אוגוסט איחד תחתיו את כל נחלות בית אולדנבורג, ובשנת 1774 קיבל את התואר דוכס.

ב-6 ביולי 1785 מת פרידריך אוגוסט, ובנו וילהלם, דוכס אולדנבורג עלה לשלטון במקומו. מכיוון שווילהלם היה נכה ורפה שכל, משל בן דודו פטר, בישוף ליבק כעוצר בשמו.

==משפחתו==
ב-21 בנובמבר 1752 התחתן פרידריך אוגוסט עם אולריקה פרדריקה וילהלמינה, נסיכת הסן-קאסל, בתם של מקסימיליאן מהסן-קאסל ופרדריקה שרלוטה מהסן-דרמשטדט. לזוג נולדו 3 ילדים:
* וילהלם, דוכס אולדנבורג (1754–1823).
* לואיזה מהולשטיין-גוטורפ (1756–1759).
* הדוויג אליזבת שרלוטה מהולשטיין-גוטורפ (1759–1818), התחתנה עם קרל השלושה עשר, מלך שוודיה.

== אילן יוחסין ==

==קישורים חיצוניים==

* 

{| class="wikitable" align="center" style="margin:auto;"
|-
| colspan="3" align="center"| פרידריך אוגוסט הראשון, דוכס אולדנבורג בית הולשטיין-גוטורפ (ענף של בית אולדנבורג) נולד:20 בספטמבר 1711 מת:6 ביולי 1785
|-
| rowspan="1" align="center"| אדולף פרדריק משוודיה
| rowspan="1" align="center"| בישופות ליבק 1750–1785
| rowspan="1" align="center"| פטר הראשון מאולדנבורג
|-
| rowspan="1" align="center"| פאול, רוזן אולדנבורג
| rowspan="1" align="center"| רוזנות אולדנבורג 1773–1774
| rowspan="1" align="center"| שדרוג המדינה
|-
| rowspan="1" align="center"| הקמה חדשה
| rowspan="1" align="center"| דוכסות אולדנבורג 1774–1785
| rowspan="1" align="center"| וילהלם, דוכס אולדנבורג
|}

קטגוריה:דוכסים גרמנים
קטגוריה:ילידי 1711
קטגוריה:נפטרים ב-1785
קלנר

קלנר (ביידיש: קעלנער. בגרמנית: Kallner או Kellner.) הוא שם משפחה שפירושו ביידיש ובגרמנית "מלצר".

== הערות שוליים ==

קטגוריה:שמות משפחה גרמניים
קטגוריה:שמות משפחה אשכנזיים
וביניהם

"וביניהם" הוא אלבומו הרביעי של מאיר בנאי, שיצא באפריל 1992. האלבום הגיע למעמד אלבום פלטינה בזכות מכירת 40,000 עותקים, והוא כולל בין היתר את השירים "וביניהם", "אהבה קצרה" והבלדה השקטה "שער הרחמים".
== הפקה ==
במצעדי הפזמונים ששודרו בשנה זו זכה בנאי בתואר זמר השנה. השיר "אהבה קצרה" נבחר כשיר השנה במצעד הפזמונים השנתי תשנ"ב 1992 של רשת ג', כאשר צעד במשך 43 שבועות במצעדים השבועיים, מתוכם 3 שבועות במקום הראשון (התקופה הארוכה ביותר, פרט ל"הקיץ האחרון" של להקת "שפיות זמנית").

בנאי כתב והלחין את כל שירי האלבום פרט ל"נגמרות לי המילים", שאת מילותיו כתב אהוד מנור, ולשיר הנושא "וביניהם", שאת מילותיו כתב בנאי ביחד עם אשתו, ענת בנאי.

האלבום הגיע למעמד של אלבום פלטינה על סך מכירות של 40,000 עותקים.

== רשימת הקטעים באלבום ==

== רשימת המשתתפים באלבום ==
*דודיק ניזרי - תופים
*טל הרצברג - בס
*יאיר מיכאל - גיטרות
*משה לוי - קלידים, עיבודים והפקה מוזיקלית
*מאיר בנאי - גיטרה ופסנתר
*שלומי שבת - מעוואל בשיר "ירושלים"
*איתמר נוימן - מפוחית בשיר "עכשיו את מרוצה"
*גלעד עצמון - כלי נשיפה בשירים "ירושלים", "עכשיו את מרוצה" ו"כשהייתי ילד"
*יובל מסנר - צ'לו בשירים "ירושלים" ו"חומר נפץ"
*טכנאי הקלטה: גיל תורן באולפני די.בי ובאולפני טריטון
*טכנאי מיקס: גיל תורן באולפני די.בי.
*עיצוב עטיפה: יהודה דרי
*מפיק: זאב אולמן

==קישורים חיצוניים==

* [https://www.youtube.com/playlist?list=PL064E91CFC3DE620E האלבום וביניהם] ביוטיוב הרשמי של מאיר בנאי

==הערות שוליים==

קטגוריה:אלבומי 1992
קטגוריה:אלבומי מאיר בנאי
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומי פלטינה בישראל
קטגוריה:אלבומי חברת NMC יונייטד אנטרטיינמנט
הופעה חיה (אלבום של מאיר בנאי)

הופעה חיה הוא אלבום ההופעה הראשון של מאיר בנאי ואלבומו השלישי בכלל. האלבום הוקלט בשתי הופעות שנערכו באותו הערב, זו אחרי זו, במועדון "צוותא" בתל אביב במאי 1988 במסגרת הסיבוב המצליח שליווה את האלבום "גשם". בנאי הפיק ועיבד את האלבום בעצמו ביחד עם הקלידן עדי דגני שעבד איתו גם באלבום גשם בשנת 1987 ובתקליטון "חלומות אחרים" בשנת 1986.
השירים שנבחרו לאלבום ההופעה היו בעיקר שירים שלא ראו אור עד אז באלבום מלא של בנאי כמו "תפילת הדייג" ו"את שומעת" והלהיטים "חלומות אחרים" ו"שירו של שפשף". באלבום נכללו גם שני שירים חדשים שבוצעו לראשונה בסיבוב ההופעות והציגו את הצד הקליל וההומוריסטי של בנאי - "תותים" ו"יש לה אף כל כך ארוך".

השיר "חלומות אחרים" יוצא דופן באלבום, מאחר שהוא מופיע בו בגרסת אולפן. זהו שיר הנושא מתוך סרטו של אמנון רובינשטיין, "נאדיה", שיצא לאקרנים ב-1986. בנאי גם משחק בסרט לצד בן דודו, יובל. לסרט לא יצא פס-קול והשיר הופיע באלבום זה לראשונה.

== רשימת הקטעים באלבום ==

== רשימת המשתתפים באלבום ==
;נגנים
{| class="wikitable" align="center"
! שם !! כלי נגינה
|-
| דודיק ניזרי|| תופים
|-
| עפר כהן|| בס
|-
| יאיר מיכאל|| גיטרה חשמלית
|-
| מאיר בנאי || גיטרה אקוסטית
|-
| עדי דגני|| קלידים
|-
|}

;קרדיטים נוספים
* עיבודים וניהול מוזיקלי:עדי דגני, מאיר בנאי
* טכנאי מופע: ליאור טבת
* טכנאי הקלטה: יעקב מורנו
* עיצוב עטיפה: סטודיו ממי דר
* מפיק: סולו יורמן
* הוקלט בצוותא ת"א מאי 1988 על ידי אולפני די.בי

==קישורים חיצוניים==

* [https://www.youtube.com/playlist?list=PLkH-O8jN4KS3z_vkvS-DmaDgqygMckqqe האלבום הופעה חיה] ביוטיוב הרשמי של מאיר בנאי

קטגוריה:אלבומי הופעה מ-1988
קטגוריה:אלבומי מאיר בנאי
קטגוריה:אלבומי הופעה בעברית
קטגוריה:אלבומי חברת CBS ישראל
וילהלם, דוכס אולדנבורג

פטר פרידריך וילהלם, דוכס אולדנבורג (גרמנית: Peter Friedrich Wilhelm von Oldenburg; 3 בינואר 1754 - 2 ביולי 1823) היה דוכס אולדנבורג בין השנים 1785 - 1823.

==ביוגרפיה==
וילהלם נולד ב-3 בינואר 1754 באויטין, לפרידריך אוגוסט הראשון, דוכס אולדנבורג ולאולריקה פרדריקה וילהלמינה, נסיכת הסן-קאסל, בתם של מקסימיליאן מהסן-קאסל ופרדריקה שרלוטה מהסן-דרמשטדט.

בשנת 1762 נרצח פיוטר השלישי, קיסר רוסיה, ובנו פאבל ירש את דוכסות הולשטיין-גוטורפ. בשנת 1773 נחתמה אמנת צארסקויה סלו, ולפיה אוחדו כל נחלות שלזוויג-הולשטיין תחת כריסטיאן השביעי, מלך דנמרק, ואילו פאבל מונה לרוזן אולדנבורג. בדצמבר אותה שנה מסר פאבל על פי בקשת אמו יקטרינה השנייה, קיסרית רוסיה את רוזנות אולדנבורג לפרידריך אוגוסט הראשון, דוכס אולדנבורג, שהיה אף הוא נצר לבית הולשטיין-גוטורפ. פרידריך אוגוסט איחד תחתיו את כל נחלות בית אולדנבורג, ובשנת 1774 קיבל את התואר דוכס.

ב-6 ביולי 1785 מת אביו פרידריך אוגוסט הראשון, דוכס אולדנבורג, ווילהלם עלה לשלטון במקומו. מכיוון שווילהלם היה נכה ורפה שכל, משל בן דודו פטר, בישוף ליבק כעוצר בשמו.

במהלך המלחמות הנפוליאוניות הצטרף העוצר פטר, ששלט בדוכסות במקום וילהלם, לצד הקואליציה האנטי-צרפתית השלישית. בשנת 1806 נכבשה דוכסות אולדנבורג על ידי הצרפתים וההולנדים, אך בשנת 1807 שוקמה הדוכסות, ובשנת 1808 הצטרפה הדוכסות לקונפדרציה של הריין. עם זאת, בשנת 1810 נכבשה הדוכסות על ידי נפוליאון, ופטר עוצר הדוכסות הצטרף לבעלות הברית.

בשנת 1815 במהלך קונגרס וינה קיבלה הדוכסות שטחים נוספים והוענק לווילהלם התואר דוכס גדול, אולם וילהלם לא השתמש בו, ורק לאחר מותו החלו להשתמש בו יורשיו. ב-2 ביולי 1823 מת וילהלם, ובן דודו פטר הראשון, דוכס אולדנבורג עלה לשלטון במקומו.

== אילן יוחסין ==

==קישורים חיצוניים==
* [http://thepeerage.com/p622.htm#i6218 וילהלם, דוכס אולדנבורג]
* 

{| class="wikitable" align="center" style="margin:auto;"
|-
| colspan="3" align="center"| וילהלם, דוכס אולדנבורג בית הולשטיין-גוטורפ (ענף של בית אולדנבורג) נולד: 3 בינואר 1754 מת: 2 ביולי 1823
|-
| rowspan="1" align="center"| פרידריך אוגוסט הראשון
| rowspan="1" align="center"| דוכסות אולדנבורג 1785–1823
| rowspan="1" align="center"| פטר הראשון
|}

קטגוריה:דוכסים גרמנים
קטגוריה:ילידי 1754
קטגוריה:גרמנים שנפטרו ב-1823
מאיר בנאי (אלבום)

מאיר בנאי הוא אלבום הבכורה של מאיר בנאי, שכתב, הלחין ושר את כל שירי האלבום, פרט לשיר "זה חלום" שהלחין אריק רודיך, ולשיר "בתוך הכלוב", אותו הלחינו בנאי ורודיך ביחד.
האלבום הופיע ב-1984 והתקבל באהדה על ידי המבקרים. המפיק המוזיקלי והמעבד של האלבום הוא אריק רודיך. בין הבולטים שבשירי האלבום: "כשהיום עולה", "מחפש את הכיוון", "כמו ציפור מעל הים", "לילות", ושני השירים שבנאי הוציא עוד בשנת 1982 - "אל המנוחה" ו"אביתר".
האלבום יצא בחברת התקליטים "מאי מיוזיק" של נחום היימן, שהאמין בבנאי הצעיר והפיק את האלבום.

בשנת 1990 יצא לראשונה על גבי התקליטור, בהוצאה של חברת CBS ישראל, עם עטיפה בצבע שחור-לבן.

בשנת 1998 האלבום יצא על גבי התקליטור, בהוצאה של חברת "הליקון", עם עטיפה בצבע סגול.

== רשימת הקטעים באלבום ==

== רשימת המשתתפים באלבום ==
*אריק רודיך - הפקה מוזיקלית ועיבודים, תופים אלקטרוניים, קלידים, סיקוונסרים, תופי קונגוס אלקטרוניים, קולות.
*מאיר ישראל - תופים.
*חיים רומנו - גיטרה חשמלית, גיטרה אקוסטית.
*שמוליק בודגוב - גיטרה חשמלית.
*גרי אקשטיין - גיטרה חשמלית.
*מיקי שביב - גיטרה בס, גיטרה חשמלית (ב-"מחפש את הכיוון").
*מאיר בנאי - שירה, מילים, לחנים וגיטרה אקוסטית.
*נחום היימן - מפיק.

==קישורים חיצוניים==

* 
* , 1984
* [https://web.archive.org/web/20170304040849/http://mooma.mako.co.il/Discs.asp?ArtistId=1898&AlbumId=6588 דף האלבום] באתר Mooma ארכיון האינטרנט
* 

קטגוריה:אלבומי בכורה מ-1984
קטגוריה:אלבומי מאיר בנאי
קטגוריה:אלבומים בעברית
קטגוריה:אלבומי חברת CBS ישראל
שמע קולי (אלבום)

שמע קולי הוא אלבום משנת 2007 שיצר מאיר בנאי, הכולל שירים מפיוטים יהודיים מתקופות שונות, שנכתבו והושרו על ידי רבי שלום שבזי, רבי שלמה אבן גבירול, רבי משה אבן עזרא, רב האי גאון ועוד. בנוסף ללחנים מקוריים של בנאי, מופיעים באלבום גם שירים עם לחנים מסורתיים.
== הפקה ==
האלבום יועד תחילה לצאת בפברואר 2008, אך הצלחת הסינגל הראשון מתוכו, "לך אלי תשוקתי" שהלחין בנאי על פי פיוטו של פרשן המקרא והמשורר רבי אברהם אבן עזרא הקדימה את צאתו לדצמבר. בינואר יצא הסינגל השני, "איילת חן" שכתב שלום שבזי והלחין בנאי על פי לחן עממי ובמרץ יצא "שלום לך דודי" של אבן גבירול לפי לחן של מוחמד וואהבי. את שירי האלבום הפיק ועיבד המוזיקאי גיל סמטנה. כשלושה חודשים אחרי צאתו הגיע האלבום למעמד של אלבום זהב.

מאיר בנאי זכה בפרס "הישג השנה למלחין" על שם מרדכי זעירא במסגרת פרסי אקו"ם על אלבומו, "שמע קולי". חבר השופטים נימק את הזכייה בעובדה כי "באלבומו החדש "שמע קולי" מוכיח מאיר שאפשר להתקרב לדת, מבלי להתרחק מעשייה מוזיקלית מקורית ורלוונטית". כמו כן, זכה האלבום גם במעמד "אלבום זהב".

== רשימת השירים ==

== קישורים חיצוניים ==

== הערות שוליים ==

קטגוריה:אלבומי 2007
קטגוריה:אלבומי מאיר בנאי
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
בראדלי סנטר

בראדלי סנטר (באנגלית: Bradley Center) הוא היכל ספורט ובידור הממוקם בעיר מילווקי אשר היה פעיל מאז חניכתו בשנת 1988 ועד לסגירתו בשנת 2018. האולם מכיל בין 17 אלף ל-20 אלף מקומות בהתאם לאירועים המתקיימים בו.
ההיכל שימש למספר רב של אירועי ספורט ובידור. הבראדלי סנטר היה אולם הבית של קבוצת ה-NBA מילווקי באקס.

האולם נפתח ב-1 באוקטובר 1988. עלות בנייתו הייתה כ-187 מיליון דולרים. ב-25 ביולי 2018 נסגר האולם עקב בנייתו של אולם פייסרב פורום החדש שנבנה בעיר.

==קישורים חיצוניים==

*

קטגוריה:אולמות כדורסל בארצות הברית
קטגוריה:מילווקי: ספורט
קטגוריה:מילווקי באקס
באנקרס לייף פילדהאוס

באנקרס לייף פילדהאוס (באנגלית: Bankers Life Fieldhouse) הוא מתקן ספורט רב תכליתי השוכן בעיר אינדיאנפוליס שבארצות הברית. האולם מכיל 19,000 מקומות. ההיכל ממוקם צמוד למרכזי תרבות ומספר מתקני ספורט נוספים. 

האולם משמש כמגרשה הביתי של קבוצת הכדורסל אינדיאנה פייסרס. המתקן נחנך בסוף 1999.

מעת לעת, מעבר לאירועי הספורט, מתקיימים באולם מופעי מוזיקה.

בקיץ 2002 אירח האולם את אליפות העולם בכדורסל שנערכה בעיר אינדיאנה, יחד עם RCA דום.

==קישורים חיצוניים==

* 

קטגוריה:אולמות כדורסל בארצות הברית
קטגוריה:אינדיאנפוליס: ספורט
קטגוריה:אינדיאנה פייסרס
קטגוריה:אינדיאנה: מבנים
טארגט סנטר

טראגט סנטר (באנגלית: Target Center) הוא היכל ספורט במיניאפוליס שבארצות הברית. ההיכל מכיל 19,356 מקומות ישיבה והוא משמש לתחרויות ספורט (בעיקר כדורסל), הופעות ואירועים שונים. באולם עושות שימוש קבוצות הכדורסל מינסוטה טימברוולבס ומינסוטה לינקס.

העבודות להקמת ההיכל החלו ב-1988, לכבוד ייסודה של קבוצת הכדורסל מינסוטה טימברוולבס, וצירופה לליגת ה-NBA. העבודות הסתיימו ב-1990 ולאחר חניכת האולם נהרס מאט סנטר, ששימש בתור אולם הספורט המרכזי של העיר עד אז.

ממוזער

== קישורים חיצוניים ==

* 

קטגוריה:אולמות כדורסל בארצות הברית
קטגוריה:מיניאפוליס: ספורט
קטגוריה:מינסוטה טימברוולבס